als_Latn dik_Latn sag_Latn
Zyrtare, Tirana-Partizani të Premten në orën 19:00
Transmetuar më 12.03.2015 - 10:52
PUBLICITET
Tashmë është zyrtare, derbi mes Tiranës dhe Partizanit, i vlefshëm për javën e 24-t të kategorisë superiore do të luhet të premten në orën 19:00, në "Qemal Stafa".
Dy klubet e kryeqytetit njoftuan nëpërmjet faqeve të tyre zyrtare që kjo supersfidë e futbollit shqiptar është shtyrë vetëm 24 orë, edhe pse ekzistonte si alternativë zhvillimi i saj edhe mesjavën e ardhshme.
Pas shumë negociatash me Federatën Shqiptare të Futbollit dhe të lodhur nga shtyrjet e njëpasnjëshme, si Tirana ashtu edhe Partizani ranë dakord që derbi i kryeqytetit të zhvillohet të premten.
Prej më shumë se dy javës sfida më e ndjerë e futbollit shqiptar u shndërrua në një telenovelë të vërtetë. Në bazë të kalendarit, Tirana - Partizani e fazës së tretë duhej të zhvillohej më 28 shkurt në Qemal Stafa, por tapeti i saposhtruar i impiantit kryeqytetas, nuk ishte gati për këtë datë për shkak të reshjeve të vazhdueshme të shiut dhe temperaturave të ulëta, që ngadalësuan lidhjen e barit me tokën.
Në mungesë të një stadiumi tjetër, derbi u shty për datën 12 mars, por protesta që opozita zhvillon sot, bëri që policia të mos e merrte përsipër sigurinë në stadium, ku pritet të ketë një numër të madh tifozësh.
Data 13 mars është e treta e vërteta, sigurisht nëse nuk do të ketë ndonjë zhvillim tjetër të paparashikuar, që do ta bënte qesharake situatën.
als_Latn als_Latn fra_Latn als_Latn als_Latn als_Latn als_Latn als_Latn als_Latn